جامائیکالی ایدمانچی اوسین بولت بؤیوک بریتانیانین پایتاختی لندن-دا کئچیریلن دونیا شامپیوناتیندا 100 متر مسافه‌یه قاچیشدا 3-جو یئری توتوب.
31 یاش‌لی ایدمانچی آمریکا-دان اولان ازه‌لی رقیبی جاستین گاتلین و دیگر آمریکا‌لی کریستین کولمننه اودوزوب.
ایستارتی اوغورسوز آلینان بولت سوندا 9،95 ثانیه نتیجه گؤستریب. گاتلین فینیشه 9،92 ثانیه‌یه، کوولمن ایسه 9،94 ثانیه‌یه چاتیب. قاچیشین سونوندا یئنی دونیا شامپیونو بؤیوک کاریئرایا تشککور علامتی کیمی اونون قارشی‌سیندا دیز چؤکه‌رک آغلاییب.
ایکی آتلئت آراسیندا سون ایللر جدی رقابت گئدیب. گاتلین داها اول 2005-جی ایلده دونیا شامپیونو اولوب. داها سونرا او، دوپینگ‌دن ایستیفاده ائتدیگی اوچون جزا چکیب. بولت بو دفعه قیزیل مئدال‌سیز قالماسینی بئله شرح ائدیب: "بو یاریش منی اؤلدوردو. عادتن، هر بیر موسابیقه ده اوولکین‌دن داها یاخشی قاچیرام. اما تأسف کی، بو دفعه اولمادی. اودوزماغیمین سببینی هله ده آنلایا بیلمیرم. اینانیلماز دستک وار ایدی. تریبون لار دئمک اولار کی، آرخامدا ایدی و منی ایره‌لی قوووردو. بونو چوخ یوکسک قیمتلن‌دیریرم. قالیب گله بیلمدیگیم اوچون اوزگونم. گاتلین ایسه الا رقیب‌دیر. الا فورمادا اولما‌لیسان کی، اونا قالیب گله‌سن".
قئید ائدک کی، اوسئین بولت حاضیرکی دونیا شامپیوناتیندان سونرا کاریئرینی باشا ووراجاغینی آچیقلاییب. 8 قات المپیک و 11 قات دونیا شامپیونو لندن ده 4*100 متر قاچیشینا دا قاتیلا‌جاق.
